El 8 de setembre de 1820, un exèrcit unit xilè-rioplatenc, amb 4.500 homes al comandament del general José de San Martín va desembarcar al sud del Perú. El virrei José de la Serna tenia sota el seu comandament a uns 20.000 soldats distribuïts per tot el virregnat, però el domini de la mar per part de l'esquadra de San Martín li impedia concentrar-los. L'avanç de les idees independentistes a Lima va forçar al virrei a evacuar la capital i traslladar les seves tropes cap a l'interior, fixant el seu govern a Cusco. San Martín va ingressar a Lima, i el 28 de juliol va proclamar la Independència del Perú, després de la qual cosa va ser nomenat Protector del Perú amb autoritat civil i militar.